ประกาศกรมสรรพสามิตเรื่องหลักเกณฑ์ วิธีการ และเงื่อนไขว่าด้วยการลดหย่อนและการคืนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตไว้แล้วพ.ศ.๒๕๖๐[๑] เพื่อให้การลดหย่อนและการคืนภาษีแก่ผู้ประกอบอุตสาหกรรมที่ได้ผลิตขึ้นซึ่งสินค้าที่กำหนดในกฎกระทรวงจากสินค้าที่ได้เสียภาษีสรรพสามิตไว้แล้วเป็นไปอย่างมีประสิทธิภาพ มีมาตรฐาน โปร่งใสและเป็นธรรมอาศัยอำนาจตามความในวรรคสาม ของมาตรา๑๐๕ แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิต จึงกำหนดหลักเกณฑ์วิธีการ และเงื่อนไขในการลดหย่อนและการคืนภาษีสำหรับสินค้าที่กำหนดในกฎกระทรวงที่ผลิตขึ้นจากสินค้าที่ได้เสียภาษีสรรพสามิตไว้แล้วโดยออกประกาศไว้ดังต่อไปนี้ข้อ ๑วัตถุดิบหรือส่วนประกอบในการผลิตสินค้าที่ผู้ประกอบอุตสาหกรรมจะขอลดหย่อนภาษีได้นั้นจะต้องเป็นวัตถุดิบหรือส่วนประกอบที่ได้นำมาใช้ผลิตสินค้าในจำนวนที่มีการขอชำระภาษี ทั้งนี้ไม่รวมถึงวัตถุดิบหรือส่วนประกอบในการผลิตสินค้าที่ผู้ประกอบอุตสาหกรรมใช้สิทธิลดหย่อนภาษีแล้วข้อ ๒ การลดหย่อนภาษีให้ดำเนินการโดยนำจำนวนเงินภาษีสรรพสามิตที่เสียไว้แล้วสำหรับสินค้าที่นำมาใช้เป็นวัตถุดิบหรือส่วนประกอบในการผลิตมาหักออกจากจำนวนเงินภาษีสรรพสามิตที่จะต้องเสียสำหรับสินค้าที่ผลิตขึ้นนั้นและให้หักออกได้เท่ากับจำนวนเงินภาษีสรรพสามิตที่ได้เสียไว้แล้วในกรณีที่จำนวนเงินภาษีสรรพสามิตที่ได้เสียไว้แล้วสำหรับวัตถุดิบหรือส่วนประกอบที่ใช้ในการผลิตสินค้าที่ได้รับการลดหย่อนตามวรรคหนึ่งเกินกว่าจำนวนเงินภาษีที่ต้องเสียให้ผู้ประกอบอุตสาหกรรมได้รับคืนเงินภาษีในส่วนที่เกินกว่าจำนวนเงินภาษีที่ต้องเสียนั้นข้อ ๓ ก่อนการขอลดหย่อนภาษีสรรพสามิตให้ผู้ประกอบอุตสาหกรรมยื่นแบบรายการวัตถุดิบหรือส่วนประกอบในการผลิตสินค้าที่จะขอลดหย่อนภาษีสรรพสามิตตามแบบ ภส. ๐๕ - ๐๒ ท้ายประกาศนี้ ต่อสรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่กรณีผู้ประกอบอุตสาหกรรมที่ผลิตสินค้าประเภทน้ำมันและผลิตภัณฑ์น้ำมันนอกจากการดำเนินการตามวรรคหนึ่งแล้วให้ส่งตัวอย่างวัตถุดิบหรือส่วนประกอบในการผลิตและสินค้าที่ผลิตได้เพื่อให้กรมสรรพสามิตตรวจวิเคราะห์ก่อนพิจารณาอนุมัติข้อ ๔ ผู้ประกอบอุตสาหกรรมที่ประสงค์จะเปลี่ยนแปลงกรรมวิธีการผลิตปริมาณส่วนผสมจำนวนวัตถุดิบหรือส่วนประกอบในการผลิตสินค้าที่แจ้งไว้ ตามข้อ ๓ให้ยื่นแบบรายการวัตถุดิบหรือส่วนประกอบในการผลิตสินค้าที่จะขอลดหย่อนภาษีสรรพสามิตตามแบบ ภส. ๐๕ - ๐๒ ต่อสรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต หรือวิธีการอื่นที่ได้รับอนุมัติจากสรรพสามิตพื้นที่ก่อนทำการเปลี่ยนแปลงทุกครั้งผู้ประกอบอุตสาหกรรมที่ผลิตสินค้าประเภทน้ำมันและผลิตภัณฑ์น้ำมันหากประสงค์จะเปลี่ยนแปลงกรรมวิธีการผลิต ปริมาณส่วนผสม จำนวนวัตถุดิบหรือส่วนประกอบในการผลิตสินค้าให้ส่งตัวอย่างวัตถุดิบหรือส่วนประกอบในการผลิตและสินค้าที่ผลิตได้เพื่อให้กรมสรรพสามิตตรวจวิเคราะห์ก่อนทำการเปลี่ยนแปลงทุกครั้งข้อ ๕ ในการใช้สิทธิขอลดหย่อนภาษีสรรพสามิตให้ผู้ประกอบอุตสาหกรรมยื่นคำขอหักลดหย่อนภาษีสรรพสามิตสำหรับวัตถุดิบหรือส่วนประกอบในการผลิตสินค้าตามแบบ ภส. ๐๕ - ๐๓ ท้ายประกาศนี้ พร้อมกับการยื่นแบบรายการภาษี ตามแบบ ภส.๐๓ - ๐๗ในการขอรับคืนเงินภาษี ตามวรรคสองของข้อ ๒ ให้ผู้ประกอบอุตสาหกรรมระบุจำนวนเงินภาษีที่ขอรับคืนในคำขอหักลดหย่อนภาษีสรรพสามิต สำหรับวัตถุดิบหรือส่วนประกอบในการผลิตสินค้าตามแบบภส. ๐๕ - ๐๓ ด้วยข้อ ๖ให้ผู้ประกอบอุตสาหกรรมจัดทำบัญชีประจำวันแสดงการรับ - จ่ายวัตถุดิบหรือส่วนประกอบในการผลิตสินค้า ตามแบบ ภส. ๐๗ - ๐๑และบัญชีประจำวันแสดงการผลิตและจำหน่ายตามแบบ ภส. ๐๗๐๒และหลักฐานประกอบการลงบัญชี เก็บไว้ ณ โรงอุตสาหกรรมหรือสำนักงานที่ตั้งของผู้ประกอบอุตสาหกรรม แล้วแต่กรณีเพื่อให้เจ้าพนักงานสรรพสามิตตรวจสอบได้ตลอดเวลา ไม่น้อยกว่า ๕ ปีในกรณีที่นำสินค้าประเภทน้ำมันและผลิตภัณฑ์น้ำมันหรือสุรามาใช้เป็นวัตถุดิบหรือส่วนประกอบในการผลิตสินค้าหากปริมาณสินค้าประเภทน้ำมันและผลิตภัณฑ์น้ำมันหรือสุราคงเหลือที่ตรวจวัดได้จริงเปรียบเทียบกับปริมาณคงเหลือตามบัญชีประจำวันแสดงการรับ- จ่ายวัตถุดิบหรือส่วนประกอบในการผลิตสินค้า ตามแบบ ภส. ๐๗ - ๐๑ แล้วปรากฏว่าเกิดการสูญหายหรือขาดจำนวนไปเกินกว่าร้อยละ ๐.๕ของปริมาณสินค้าประเภทน้ำมันและผลิตภัณฑ์น้ำมันหรือสุราที่มีสิทธิขอลดหย่อนภาษีสรรพสามิตได้ให้ถือตามปริมาณสินค้าน้ำมันและผลิตภัณฑ์น้ำมันหรือสินค้าสุราคงเหลือที่วัดได้จริงแต่หากปริมาณที่สูญหายหรือขาดจำนวนไปไม่เกินร้อยละ ๐.๕ ของปริมาณสินค้าประเภทน้ำมันและผลิตภัณฑ์น้ำมันหรือสุราที่มีสิทธิขอลดหย่อนภาษีสรรพสามิตได้ให้ถือตามปริมาณสินค้าประเภทน้ำมันและผลิตภัณฑ์น้ำมันหรือสุราที่คงเหลือตามบัญชีประจำวันแสดงการรับ- จ่ายวัตถุดิบหรือส่วนประกอบในการผลิตสินค้า ตามแบบ ภส. ๐๗ - ๐๑ข้อ ๗ ให้สรรพสามิตพื้นที่เป็นผู้มีอำนาจในการพิจารณาและอนุมัติให้ลดหย่อนภาษีและคืนภาษีสำหรับผู้ประกอบอุตสาหกรรมที่มีโรงอุตสาหกรรมตั้งอยู่ในเขตพื้นที่รับผิดชอบของสำนักงานสรรพสามิตพื้นที่การอนุมัติให้ลดหย่อนภาษีตามวรรคหนึ่งให้มีผลตั้งแต่วันที่ยื่นคำขอลดหย่อนภาษี เป็นต้นไปข้อ ๘การใดอยู่ระหว่างขั้นตอนการดำเนินการตามประกาศกรมสรรพสามิต เรื่องหลักเกณฑ์วิธีการและเงื่อนไขว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตไว้แล้วลงวันที่ ๗ มิถุนายน พ.ศ. ๒๕๔๗ และฉบับที่แก้ไขเพิ่มเติม ให้ดำเนินการให้แล้วเสร็จตามประกาศดังกล่าวสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆเกี่ยวกับการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตไว้แล้วซึ่งผู้ประกอบอุตสาหกรรมได้รับอนุมัติ อนุญาตหรือผ่อนผันการดำเนินการจากกรมสรรพสามิต ตามประกาศกรมสรรพสามิต เรื่อง หลักเกณฑ์วิธีการและเงื่อนไขว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตไว้แล้วลงวันที่ ๗ มิถุนายน พ.ศ. ๒๕๔๗ และฉบับที่แก้ไขเพิ่มเติมอยู่ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๙ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.แบบรายการวัตถุดิบหรือส่วนประกอบในการผลิตสินค้าที่จะขอลดหย่อนภาษีสรรพสามิตตามมาตรา ๑๐๕ แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๕ - ๐๒)๒.แบบคำขอหักลดหย่อนภาษีสรรพสามิตสำหรับวัตถุดิบหรือส่วนประกอบในการผลิตสินค้าตามมาตรา ๑๐๕ แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๕ - ๐๓)(ดูข้อมูลจากภาพกฎหมาย)พัชรภรณ์/จัดทำ๓ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๗๑ (เล่มที่๑)/๒๔ พฤษภาคม ๒๕๖๑